Source: https://www.riigiteataja.ee/akt/323012019003
Timestamp: 2019-12-10 06:54:20+00:00

Document:
RT III, 23.01.2019, 3
Vastu võetud 21.01.2019 nr 66
Meelis Kaldalu esitas Vabariigi Valimiskomisjonile e-kirjaga 17.01.2019 kell 17.56 tema poolt digitaalselt allkirjastatult üksikkandidaadi R.L. registreerimise avalduse ja kandideerimisavalduse 03.03.2019 toimuvatel Riigikogu valimistel kandideerimiseks.
1) puudub RKVS § 27 lõike 1 kohaselt nõutav volikiri R.L. registreerimiseks esitamiseks ning registreerimiseks vajalike toimingute tegemiseks;
2) kandideerimisavaldusel puudub RKVS § 28 lõike 5 kohaselt nõutav kandidaadi allkiri;
3) puudub RKVS § 30 lõike 4 punkti 2 kohaselt nõutav kautsjoni tasumist tõendava maksekorralduse koopia.
Riigi valimisteenistus tegi dokumendid esitanud Meelis Kaldalule 18.01.2019 ettepaneku puudused kõrvaldada ja esitada R.L. kautsjoni tasumist tõendav dokument. Vastavalt RKVS § 31 lõikele 6 tuli puuduvad dokumendid esitada ja vead parandada hiljemalt 19.01.2019 enne kella 18.00.
19.01.2019 kella 18.00-ks volikirja ja parandatud kandideerimisavaldust ei esitatud. Samuti ei esitatud R.L. kautsjoni tasumist tõendavat maksekorralduse koopiat ega tasutud RKVS § 30 lõike 5 kohast kautsjonit.
3. Meelis Kaldalu ei ole esitanud RKVS § 27 lõike 1 kohaselt nõutavat volikirja R.L. registreerimiseks esitamiseks ning registreerimiseks vajalike toimingute tegemiseks. R.L. kandideerimisavaldusel puudub RKVS § 28 lõike 5 kohaselt nõutav kandidaadi allkiri. Seetõttu ei nähtu, kas R.L. üldse soovib valimistel kandideerida.
4. Puudub RKVS § 30 lõike 4 punkti 2 kohaselt nõutav kautsjoni tasumist tõendava maksekorralduse koopia. Tegemist on dokumendiga, mille puudumine on RKVS § 32 lõike 3 punkti 2 kohaselt kandidaadi registreerimata jätmise aluseks. RKVS § 30 lõike 5 kohaselt kannab erakond või üksikkandidaat enne kandidaatide registreerimiseks esitamist Rahandusministeeriumi arveldusarvele kautsjonina summa, mille suurus on valimiste väljakuulutamise aastal Vabariigi Valitsuse kehtestatud kuutasu alammäär iga registreerimiseks esitatud isiku kohta. Kautsjoni suuruseks on 2019. aastal 500 eurot isiku kohta. Kautsjoni tasumiseks ettenähtud Rahandusministeeriumi arveldusarvele kautsjonit laekunud ei ole, puuduvad ka muud andmed, et R.L. kautsjon oleks tasutud. RKVS § 30 lõike 5 kohaselt on kautsjoni tasumine Riigikogu valimistel kandidaatide registreerimiseks esitamise eeltingimus.
Ülaltoodust tulenevalt ei ole Vabariigi Valimiskomisjonil võimalik R.L. 03.03.2019 toimuvatel Riigikogu valimistel kandidaadiks registreerida.
jätta 03.03.2019 toimuvatel Riigikogu valimistel kandidaadiks registreerimata R.L.

References: § 27
 § 28
 § 30
 § 31
 § 30
 § 27
 § 28
 § 30
 § 32
 § 30
 § 30